PolyAgent/wiki_georgian_en_parallel_20231101 huggingface dataset:
აბელია (მცენარე)

აბელია (მცენარე)
აბელია — მცენარეთა გვარი ცხრატყავასებრთა ოჯახისა. მისი 36-მდე სახეობა ფოთოლმცვივანი, ხოლო ზოგი მარადმწვანე ბუჩქია. უმრავლესობა გვხვდება აღმოსავლეთ აზიაში, ორი სახეობა — ცენტრალურ ამერიკაში. საქართველოს ბაღ-პარკებში ხარობს 5 სახეობა, უფრო ხშირად გვხვდება ჩინური აბელია (Abelia chinensis) და მრავალყვავილა აბელია (Abelia floribunda).
დეკორატიული მცენარეებია. აქვთ პრიალა ფოთოლი და სურნელოვანი ყვავილი. აბელია ყვავილობს ხანგრძლივად, ადვილად მრავლდება კალმებითა და თესლით.
სახეობები
გალერეა
ლიტერატურა
ცხრატყავასებრნი
Pong

Pong
„Pong“ — ერთ-ერთი ყველაზე ადრეული არკადული და სპორტული ვიდეო თამაში, კომპანია Atari-ს მიერ შემუშავებული რიგით პირველი თამაში, რომლის დიზაინერია ალან ალკორნი. „Pong“ არის მაგიდის ჩოგბურთის თამაში მარტივი ორგანზომილებიანი გრაფიკით. მიუხედავად იმისა, რომ ადრეულ წლებში უკვე არსებობდა არკადული სისტემები, მაგალითად, როგორიც არის „Computer Space“, ის იყო პირველი, რომელმაც მიაღწია საყოველთაო პოპულარობას.
„პონგი“ არის მაგიდის ჩოგბურთის მარტივი სიმულატორი. მცირე ზომის პინ-პონგის კვადრატული ბურთი მოძრაობს ეკრანის ხაზების ტრაექტორიით. მოთამაშის მიზანი არის ჯამში 11 ქულის მოგროვება. ქულა იმატებს მაშინ, როდესაც მოწინააღმდეგე ვერ ახერხებს ბურთის უკან დაბრუნებას. მისი თამაში შეიძლება როგორც ერთმოთამაშიან რეჟიმში, ასევე მრავალმოთამაშიან რეჟიმშიც. როგორც წესი, გეიმპლეის სამართავად პონგისა და ამის მაგვარ სისტემებზე გამოიყენება ეგრეთ წოდებული Paddle — კონტროლერი, რომელიც ბრუნავს თავისი ღერძის გარშემო.
პონგმა სწრაფად მოიპოვა პოპულარობა და იქცა პირველ კომერციულად წარმატებულ არკადული ვიდეო თამაშების სისტემად, რომელმაც Magnavox Odyssey-თან ერთად საფუძველი ჩაუყარა ვიდეო თამაშების ინდუსტრიას. უახლოეს ხანში ზოგიერთმა კომპანიამ დაიწყო პონგის გეიმპლეიზე დაფუძნებული თამაშების შემუშავება და შედეგად აწარმოეს ახალი ტიპის თამაშები. ამის საპასუხოდ, ატარიმ მოუწოდა თავის თანამშრომლებს შეექმნათ უფრო ინოვაციური პროდუქტები. კომპანიამ გამოუშვა სიკველები, რომლებიც აგრძელებდნენ ორიგინალი თამაშის ტრადიციებს, თუმცა დაემატათ ახალი მახასიათებლები.
1975 წელს, ახალი წლის დამდეგს ატარიმ გამოსცა პონგის სახლის ვერსია (Home Pong, Pong IV და სხვა). ამ ნაბიჯმა კომპანიას კომერციულად დიდი წარმატება მოუტანა, რასაც მოჰყვა მრავალი ასლის გამოშვება. თამაშის სახეშცვილილი ვერსია გამოვიდა სხვადასხვა პორტატიულ და სახლის ვიდეო თამაშების კონსოლებზე. პონგს მოჰყვა გამოხმაურება მასობრივ კულტურაში და იქცა სხვადასხვა ვიდეო თამაშებისა და კულტურული გამოფენების ნაწილად.
გალერეა
ლიტერატურა
რესურსები ინტერნეტში
Pong-story.com ყოვლისმომცველი საიტი პონგის შესახებ.
The Atari Museum ატარის ისტორია
მომხმარებლის სახელმძღვანელო, 1976
სქოლიო
1972 წლის ვიდეო თამაშები
არკადული თამაშები
Atari-ს არკადული თამაშები
Atari-ს თამაშები
პირველი თაობის ვიდეო თამაშების კონსოლები
სახლის ვიდეო თამაშების კონსოლები
Head-to-head არკადული თამაშები
Paddle-and-ball ვიდეო თამაშები
მობილური ტელეფონების თამაშები
ჩოგბურთის სიმულატორები
1970-იანების სათამაშოები
1972 წელს წარმოდგენილი პროდუქტები
1972 წელი ვიდეო თამაშებში
ვიდეო თამაშები შემუშავებული ამერიკის შეერთებულ შტატებში
ორლეანი

ორლეანი — ქალაქი ცენტრის რეგიონში, ცენტრალურ საფრანგეთში. იგი არის ამ რეგიონის ადმინისტრაციული ცენტრი. მოსახლეობა – 113,224 (2009).
დაძმობილებული ქალაქები
რესურსები ინტერნეტში
Orléans commune official web site
France on WorldStatesmen
Tourism Office
official web site of Orleans
საფრანგეთის ქალაქები
ნოე ურუშაძე

ნოე ურუშაძე
ნოე ალექსანდრეს ძე ურუშაძე (დ. 15 მარტი, 1920, ქ. ლანჩხუთი, — გ. 6 ოქტომბერი, 1943, კანევი) — ქართველი სამხედრო პირი, საბჭოთა კავშირის გმირი.
ბიოგრაფია
მუშაობდა ლანჩხუთში ავტომექანიკოსად. მეორე მსოფლიო ომის დროს, 1942 წელს გაიწვიეს წითელ არმიაში. 1943 წლის 29 სექტემბერს მზვერავთა ჯგუფთან ერთად ერთ-ერთმა პირველმა გადალახა მდინარე დნეპრი. 1943 წლის 6 ოქტომბერს დაიღუპა ბრძოლაში.
ლიტერატურა
რესურსები ინტერნეტში
ქართველი სამხედრო მოღვაწეები
დაბადებული 15 მარტი
დაბადებული 1920
გარდაცვლილი 1943
გარდაცვლილი 6 ოქტომბერი
საბჭოთა კავშირის გმირები საქართველოდან
ლანჩხუთში დაბადებულები
ნ
ტინაკოს მუნიციპალიტეტი

ტინაკოს მუნიციპალიტეტი — მუნიციპალიტეტი ვენესუელაში, კოხედესის შტატში. წარმოადგენს კოხედესის შტატის 9 მუნიციპალიტეტიდან ერთ-ერთს. ფართობი 1 098 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ტინაკოს მუნიციპალიტეტში ცხოვრობდა 31 371 ათასი ადამიანი. მთავარი ქალაქია ტინაკო. კოხედესის შტატის მთელი მოსახლეობის 10.4% მოდის ტინაკოს მუნიციპალიტეტზე. მოსახლეობის სიმჭიდროვე შეადგენს 28.6 ადამიანს 1 კვადრატულ კილომეტრზე.
იხილეთ აგრეთვე
ვენესუელის მუნიციპალიტეტები
კოხედესის შტატი
კოხედესის შტატის მუნიციპალიტეტები
ვლადიმერ ხუბულური

ვლადიმერ ხუბულური
ვლადიმერ დავითის ძე ხუბულური (დ. 13 იანვარი, 1908, გორი — გ. 29 მარტი, 1982, თბილისი) — ქართველი საბჭოთა გენერალ-მაიორი (1953). სკკპ წევრი 1942 წლიდან.
1927 წელს დაამთავრა ქართული გაერთიანებული სამხედრო სკოლა, 1939 წელს კი მ. ფრუნზეს სახელობის სამხედრო აკადემია. მონაწილეობდა 1939–1940 წლების სსრკ-ფინეთის ომში, დასავლეთ უკრაინისა და ბელორუსიის დაპყრობაში. დიდი სამამულო ომის (1941–1945) თავი გამოიჩინა ლენინგრადის მისადგომებთან გამართულ ბრძოლებში. 1942 წელს ამიერკავკასიის ფრონტზე მეთაურობდა ქართულ მსროლელ დივიზიას. 1946–1968 წლებში სამეთაურო თანამდებობები ეკავა. 1968 წლიდან თადარიგში გავიდა. დაჯილდოებულია ლენინის, „საპატიო ნიშნის“, წითელი დროშისა (2) და წითელი ვარსკვლავის (2) ორდენებით და სხვა ორდენითა და მედლებით.
ლიტერატურა
რესურსები ინტერნეტში
Хубулури Владимир Давидович — Память народа.
ვლადიმერ ხუბულურის ფოტო — ციფრული ფოტომატიანე.
დაბადებული 13 იანვარი
დაბადებული 1908
გორში დაბადებულები
გარდაცვლილი 29 მარტი
გარდაცვლილი 1982
ქართველი სამხედრო მოღვაწეები
საბჭოთა კავშირის კომუნისტური პარტიის წევრები
ფრუნზეს სამხედრო აკადემიის კურსდამთავრებულები
დიდი სამამულო ომის მონაწილეები
საბჭოთა გენერალ-მაიორები
წითელი არმიის პოლონეთში ლაშქრობის მონაწილეები‎
ჟინოთა

ჟინოთა — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, დიდი ჭყონის თემში (სოფლები: დიდი ჭყონი, ლედგებე, ნამიკოლავო მეორე, ოჩე, ჟინოთა).
დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.
სქოლიო
მარტვილის მუნიციპალიტეტის სოფლები
Nəzərabad

Nəzərabad (also, Nazarabad and Damirzindan) is a village and municipality in the Babek District of Nakhchivan, Azerbaijan. It is located 23 km in the north from the district center, on the plain. Its population is busy with grain-growing, vegetable-growing, farming and animal husbandry. There are secondary school, club, library, mosque and a medical center in the village. It has a population of 1,064. The Meydantepe settlement of the medieval ages was registered in the north of the village, in the near of the Nakhchivan-Shahbuz highway.
Etymology
The former name of the Nəzərabad village has been Dəmirzindan (name of the iron bridge). The settlement was established in the place named Damirzindan, at the result of the settled families which were forced to move from Daralayaz province. The name means "a village which belongs to Nazar".
Historical and archaeological monuments
Meydantəpə
Meydantəpə (Meydantapa) - the ancient settlement in the east of the Nəzərabad village in the Babak district, on the bank of the Nakhchivanchay River. Its area is about 10 hectares, thickness of cultural layer is approximately 4 meters in some places. The bottom layer belongs to the first Iron Age, and the top layer to the ancient period. The ancient pitcher graves have been found in Meydantapa. During the excavation have been found the fragments of the clay pot in pink and gray colored, iron product, stone labor tools from the Meydantapa. It is supposed that the Meydantapa belongs to the 1st millennium BC.
Nəzərabad Necropolis
Nəzərabad Necropolis - the archaeological monument of 14th-17th centuries in the west of the same named village of the Babak district, on the right side of the Nakhchivan-Shahbuz highway. It consists of the Muslim graves. There are monuments on the grave in tomb form. At the result of the searches have been found a number of examples of material culture.
References
Populated places in Babek District
მამედ ორუჯოვი

მამედ ორუჯოვი
მამედ მამედალი-ოღლუ ორუჯოვი (დ. 20 მაისი, 1920, ბაქო, აზერბაიჯანის სსრ — გ. 9 ივლისი, 1994, მოსკოვი) — აზერბაიჯანელი და რუსი ჰობოიზე დამკვრელი და მასწავლებელი. კომპარტიის წევრი 1946 წლიდან.
ბიოგრაფია
ნიკოლაი სოლოდუევის მოსწავლე. 1945-1977 წლებში მოსკოვის დიდი თეატრის ორკესტრის სოლისტი. 1966 წლიდან არის მოსკოვის კონსერვატორიის პედაგოგი, ხოლო 1981 წლიდან — მისი პროფესორი. სტუდენტებს შორის: ვიაჩესლავ ლუპაჩოვი, ალექსანდრე კორესკოვი და სხვები. კლასიკური ნაწარმოებების ჩანაწერების ავტორი ჰობოისთვის.
დაბადებული 20 მაისი
დაბადებული 1920
გარდაცვლილი 1994
Rosendo Chamorro

Rosendo Chamorro Oreamuno was briefly President of Nicaragua in 1923.
He received a doctorate from the University of Paris.
In 1923, he was Minister of the Interior of Nicaragua. When President Diego Manuel Chamorro died, Rosendo Chamorro was designated interim president until Vice President Bartolomé Martínez returned to the capital to be sworn in. He held the position of President for fifteen days.
Genealogy
Rosendo Chamorro Oreamuno was born on 8 February 1862 in Granada to a very wealthy and politically influential family. His father, Dionisio Chamorro Alfaro is brother and half brother respectively to the presidents Pedro Joaquín Chamorro Alfaro and Frutos Chamorro Perez. His grandfather Pedro José Chamorro Argüello was the army general stationed in Granada, Nicaragua.
Rosendo is also first cousin to President Diego Manuel Chamorro Bolaños, and uncle to President Emiliano Chamorro Vargas. He is also Granduncle to Pedro Joaquín Chamorro Cardenal, wife of President Violeta Barrios de Chamorro.
Rosendo married Emilia Solorzano Gutierrez from Granada and had five children:
Enrique Chamorro Solórzano married to María Carazo Morales, they had five children
Emilia Chamorro Solórzano married to Rodolfo Vivas de Martini, they had three children
Amalia Chamorro Solórzano married to William Godfrey
Rosendo Chamorro Solórzano married to Agustina Benard Guzman, three children, and one child from Dominga Mercado
Alejandro Chamorro Solórzano married to María Teresa Carazo Morales, they had four children, later married Maria Isabel Cuadra Cardenal and had ten children.
References
Genealogia Familia Chamorro, por El Dr. Emilio Alvarez Lejarza (1951), Talleres Tipograficos y Litograficos de la Editorial Catolica, S. A. Managua, Nic.-C. A.
Presidents of Nicaragua
Rosendo Chamorro
Interior ministers of Nicaragua
University of Paris alumni
Year of death missing
Nicaraguan expatriates in France
გაეროს უშიშროების საბჭოს რეზოლუცია 737

გაეროს უშიშროების საბჭოს რეზოლუცია 737 მიიღეს 1992 წლის 29 იანვარს. უშიშროების საბჭომ განიხილა უზბეკეთის განცხადება გაეროში გაწევრიანების შესახებ და დადებითი რეკომენდაცია მისცა გენერალურ ასამბლეას უზბეკეთის გაწევრიანებასთან დაკავშირებით.
რეზოლუცია მიიღეს კენჭისყრის გარეშე.
რესურსები ინტერნეტში
რეზოლუციის ტექსტი
0737
0737
გაეროს უშიშროების საბჭოს რეზოლუციები უზბეკეთის შესახებ
1992 წელი უზბეკეთში
ბლეკბერნი

ბლეკბერნი — ქალაქი ლანკაშირის საგრაფოში, ინგლისის ჩრდილო-დასავლეთით, ბლეკბერნ-უიტ-დარუერნის უნიტარული ერთეულის ადმინისტრაციული ცენტრი.
გეოგრაფიული მდებარეობა
ქალაქი მდებარეობს ლანკაშირის საგრაფოს სამხრეთ ნაწილში, მდინარე ბლეკბერნის სანაპიროზე, ლიდს-ლივერპულის არხთან, ოთხი სარკინიგზო კვანძის და მდიდარ ქვანახშირის მაღაროებთან ახლოს, 38 კმ-ის დაშორებით მანჩესტერიდან.
ეტიმოლოგია
თავდაპირველად ქალაქის დასახელება ჩნდება 1086 წელს სახელით Blacheborne. ქალაქის დასახელების წარმოშობა ცალსახად არაა დადგენილი. გამოთქმული იყო ვარაუდი, რომ შეიძლება დასახელება წარმოშობილი ყოფილიყო ძველი ინგლისური სიტყვისგან „bleach“, „burn“ სიტყვასთან ერთად, რაც ნიშნავს ნაკადს. შესაძლებელია სიტყვის პირველწყაროს იყენებდნენ პირველყოფილი ადამიანები რკინის ხანაშიც კი. გარდა ამისა დასახელება შეიძლება უბრალოდ ნიშნავდეს „black burn“ (შავ ნაკადს)..
ისტორია
XIX საუკუნეში ბლეკბერნი წარმოადგენდა სწრაფად განვითარებად ინდუსტრიულ ქალაქს. მოსახლეობა, რომელიც 1821 წელს 21 940 ადამიანს არ აჭარბებდა, 1888 წელს უკვე 119 039 ადამიანამდე გაიზარდა, 2006 წელს კი 105 085-მდე. ქალაქის ძველი ნაწილი არასწორადაა აგებული. ქალაქის ამ ნაწილში გვხვდება მერია, ულამაზესი პარკი, ბირჟა, 14 ეკლესია, 1567 წელს დაფუძნებული ლათინური სკოლა, პროფესიული ინსტიტუტი, ბიბლიოთეკა და მუზეუმი. 1650 წელს ბლეკბერნი უკვე ცნობილი იყო თავისი სელის ქაღალდის ქსოვილებით, ახლა კი დაწნული და უხეში ბამბის ტექსტილებით. ახლა ქალაქში მდებარეობს ქაღალდის ფაბრიკა, ქვანახშირის მაღაროები, რკინის და მანქანათმშენებელი ქარხანა, ქვის სამტეხლო და სხვ. ბლეკბერნში არის 220 ქარხანა, 250 სახელოსნო, მთავარი კათოლიკური სემინარია ინგლისში და იეზუიტთა კოლეგია.
სპორტი
ქალაქი ცნობილია თავისი ცნობილი საფეხბურთო კლუბით „Blackburn Rovers F.C.“ დაარსებული 1875 წელს, რომელიც საშინაო მატჩებს ატარებს სტადიონ „Ewood Park“-ზე. კლუბი 3-ჯერ გახდა ინგლისის ჩემპიონი, 6-ჯერ მოიგო ქვეყნის თასი და ერთხელ საფეხბურთო ლიგის თასი. სხვადასხვა წლებში მონაწილეობდა უეფას თასის გათამაშებაში.
დაძმობილებული ქალაქები
პერონი საფრანგეთი
ალტენა გერმანია
ლიტერატურა
რესურსები ინტერნეტში
Blackburn with Darwen Council
The Shuttle: News for Blackburn with Darwen Council
Photographic history of Blackburn with Darwen as influenced by the development of the cotton trade.
სქოლიო
ბლეკბერნი
ინგლისის ქალაქები
ტფილისი (ჟურნალი)

ტფილისი (ჟურნალი)
„ტფილისი“ — ხელოვნებათა და ლიტერატურის ყოველკვირეული ჟურნალი. რედაქტორი - სარედაქციო კოლეგია. 14-გვერდიანი გამოცემის ერთადერთ ნომერში ძირითადად იბეჭდება მხატვრული ნაწარმოებები, მათ შორის: გალაკტიონ ტაბიძის ლექსი „ტფილისი“, გიორგი სავანელის უსათაურო ლექსი, არტემ გაბუნიას ნოველა „ფანტაზია“ და სხვა.
ჟურნალში დიდი ადგილი უჭირავს თარგმნილ ლიტერატურას. იბეჭდება ფრანჩესკო პეტრარკას „ორი ნაწყვეტი“, რიჰარდ საუკალის „უსათაურო ნოველა“, ედგარ ალან პოს „კოლიზეი“, პიერ ლუისის „ ეპიტაფია“, შარლ ბოდლერის „ფანჯრები“, რაშილდის „სამი ყვავილი“. გამოცემაში „ი.ი-ანის“ ფსევდონიმით (ი. ლორთქიფანიძის ცნობით, ფსევდონიმი ეკუთვნის ივანე იოსელიანს) ქვეყნდება წერილი „გენიალური გალაკტიონი“, რომელშიც ავტორი ქართულ პოეზიაზე საუბრობს და ცდილობს მასში გალაკტიონის ადგილი განსაზღვროს.
ლიტერატურა
ქართულენოვანი ჟურნალები
ძვ. წ. 780

ძვ. წ. 780
მოვლენები
მზის დაბნელების ისტორიაში ცნობილი პირველი დაკვირვება ჩინეთში
დაიბადნენ
გარდაიცვალნენ
Tumachino

Tumachino (Tomansı) is a rural locality (a village) in Aptrakovsky Selsoviet, Meleuzovsky District, Bashkortostan, Russia. The population was 186 as of 2010. There are 4 streets.
Geography
Tumachino is located 19 km southeast of Meleuz (the district's administrative centre) by road. Apasovo is the nearest rural locality.
References
Rural localities in Meleuzovsky District
ზღუდრის წმინდა სტეფანეს ეკლესია

ზღუდრის წმინდა სტეფანეს ეკლესია — ეკლესია ქარელის მუნიციპალიტეტის სოფელ ზღუდერში. მდებარეობს სოფლის სამხრეთით დაახლოებით 300 მეტრზე, კლდოვან ფერდობზე. თარიღდება გვიანდელი ფეოდალური ხანით.
ეკლესია დარბაზულია (5,1 X 3,1 მ), ნაგებია ქეიშაქვისა და რიყის ქვის შერეული წყობით. წყობა ირეგულარულია. ერთადერთი შესასვლელი სამხრეთით ყოფილა. შებრტყელებულ ნახევარწრიულ აფსიდში შემორჩენილია სარკმლის ძირის კვალი და ერთი სწორკუთხა ნიში. აღმოსავლეთ ფასადის ქვედა ნაწილში მოზრდილი ჟანგისფერი ქვების წყობით ცოკოლის მსგავსი შრეა. კედლები დასრულებული იყო თაროსებრი ლავგარდნით.
ლიტერატურა
ქარელის მუნიციპალიტეტის ტაძრები
ნიჟნი-ნოვგოროდის უფლის ფერისცვალების ტაძარი

ნიჟნი-ნოვგოროდის უფლის ფერისცვალების ტაძარი — მართლმადიდებლური ტაძარი ნიჟნი-ნოვგოროდის სორმოვოს რაიონში. მდებარეობს შჩერბაკოვის ქუჩაზე. ტაძრის მშენებლობა მიმდინარეობდა 1898-1900 წლებში. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.
ისტორია
ნიჟნი-ნოვგოროდის უფლის ფერისცვალების ტაძარი ააშენეს როგორც, მანამდე უკვე აგებული სორმოვოს ალექსანდრე ნეველის ეკლესიის დამატებითი ნაგებობა. სორმოვოს რაიონი გაიზარდა და გაფართოვდა აქ მდებარე ქარხნის, „წითელი სორმოვოს“ წყალობით, რომელშიც მუშაობდა 10 000 ადამიანი. პატარა ეკლესიას კი აღარ შეეძლო ყველა მსურველის დატევა შენობაში. 1898 წელს ტაძრის მშენებლობის დაწყება დაამტკიცეს არქიტექტორ პავლე მალინოვსკის პროექტის მიხედვით, ხოლო უკვე 1905 წელს აკურთხეს ახალი ტაძრის მთავარი საკურთხეველი.
ტაძარი გათვლილი იყო ორი ათას მრევლზე, მაგრამ მოგვიანებით ტევადობა გაიზარდა. ტაძრის შიგნით დააყენეს ექვსიარუსიანი კანკელი, რომელის სრულდება ჯვრით. ხოლო აღსავლის კარსა და სამლოცველო დარბაზს შორის შვიდი მარმარილოს სვეტია. კომპლექსის შენობების ნაწილია ეკლესიის გარშემო მდებარე სამრევლო საცხოვრებელი, სანათლავი და რამდენიმე სამეურნეო ნაგებობა.
1927 წელს ეკლესია დახურეს, გადახადეს სახურავი და მოახდინეს საეკლესიო ჭურჭლის კონფისკაცია. თავდაპირველად მიიღეს გადაწყვეტილება ტაძრის აფეთქების შესახებ, მაგრამ შემდეგ გადაწყვეტილება შეცვალეს და მასში გახსნეს ბავშვთა კულტურის სახლი, ხოლო მოგვიანებით საწყობი და მაცივარი. 1990 წლისთვის ტაძარი დაუბრუნდა რუსეთის მართლმადიდებელ ეკლესიას და მოგვიანებით გაარემონტეს.
უფლის ფერისცვალების ტაძარი არის რეგიონალური მნიშვნელობის კულტურის ძეგლი, მასთან გახსნილია საკვირაო სკოლა და მართლმადიდებლური სასწავლებელი.
სქოლიო
ნიჟნი-ნოვგოროდის ოლქის კულტურული მემკვიდრეობის ფედერალური ობიექტები
რუსეთის კულტურული მემკვიდრეობის ძეგლები ნიჟნი-ნოვგოროდის ოლქში
ინგლის-ოსმალეთის კონვენცია

ინგლის-ოსმალეთის კონვენცია — ხელშეკრულება, რომელიც 1913 წელს დაიდო გაერთიანებულ სამეფოსა და ოსმალეთის იმპერიას შორის. კონვენციის თანახმად შეიზღუდა ოსმალეთის გავლენა სპარსეთის ყურის რეგიონში დიდი ბრიტანეთისა და არაბული სამთავროების ბაჰრეინის, ქუვეითისა და კატარის სასარგებლოდ. ოსმალეთმა ასევე აღიარა დიდი ბრიტანეთის კონტროლი მდინარე შატ-ელ-არაბის ნაოსნობაზე. მოლაპარაკებები ამ საკითხთან დაკავშირებით მიმდინარეობდა 1911 წლიდან და მჭიდროდ იყო დაკავშირებული ბაღდადის რკინიგზის საკითხთან. ინგლისი დათანხმდა გაგრძელებულიყო რკინიგზი მშენებლობა ბასრამდე, იმ პირობით თუ იგი აღარ გაგრძელდებოდა სპარსეთის ყურისაკენ.
1913 წლის 29 ივლისს მოხდა კონვენციის ხელმოწერა, მაგრამ არ მომხდარა მისი რატიფიცირება. ხელშეკრულების მთავარი დამსახურება იყო ქუვეითის ფორმალური დამოუკიდებლობის იურიდიული ბაზისა შექმნა და თანამედროვე საზღვრების ჩამოყალიბება.
იხილეთ აგრეთვე
სამშვიდობო ხელშეკრულებების სია
ოსმალეთის იმპერიის ხელშეკრულებების სია
ლიტერატურა
Anscombe, Frederick F. The Ottoman Gulf: the creation of Kuwait, Saudi Arabia, and Qatar. New York: Columbia University Press, 1997.
Kelly, J.B. Eastern Arabian Frontiers. New York: Frederick A Praeger, 1964.
Kelly, J.B. "Sovereignty and Jurisdiction in Eastern Arabia." International Affairs (Royal Institute of International Affairs) 34.4 (1958): 16-24.
Hurewitz, J.C., ed. The Middle East and North Africa in World Politics: A Documentary Record. Second Edition. Vols. 1: European Expansion, 1535-1914. New Haven: Yale University Press, 1975: 567-570.
Schofield, Richard. Kuwait and Iraq: Historical and Territorial Disputes. London : Chatham House, 1991.
Slot, B.J. Mubarak al-Sabah: Founder of Modern Kuwait 1896-1915. Arabian Publishing Ltd, 2005.
XX საუკუნის სამშვიდობო ხელშეკრულებები
ვენედიქტ ეროფეევი

ვენედიქტ ეროფეევი (დ. 24 ოქტომბერი, 1938, გ. 11 მაისი, 1990) — რუსი მწერალი და საბჭოთა დისიდენტი.
შემოქმედება
ეროფეევის ყველაზე გახმაურებული ნაშრომია „პოეტური პროზის“ ჟანრის ფსევდო-ავტობიოგრაფიული რომანი „მოსკოვი-პეტუშკი“ (1969). წიგნი მოგვითხრობს მოსკოვიდან პეტუშკამდე მატარებლით მოგზაურობაზე, ესაა პროტაგონისტის, ალკოჰოლიკი ინტელექტუალის, მიერ მცირეწლოვანი ვაჟის მონახულების მრავლიდან ერთ-ერთ უშედეგო მცდელობა, რომლიდანაც ყოველი ალკოჰოლის გამოისობით კრახით მთავრდება. რომანი პირველად იერუსალიმში 1973 წელს რუსულენოვან ჟურნალში გამოქვეყნდა, 1977 წელს კი პარიზში გამოიცა. მწერლის სამშობლოში წიგნი მხოლოდ 1989 წელს გამოქვეყნდა, რადგან ცენზურის მიერ იგი საბჭოთა სისტემის სარკასტულად, გროტესკულ ფერებში აღწერის გამო იყო აკრძალული. მწერალმა დევიდ რემნიკმა რომანს „ბრეჟნევის პერიოდის კომიკური ნიშანსვეტი“ უწოდა.
1972 წელს ეროფეევმა დაწერა რომანი რუსი კომპოზიტორის დიმიტრი შოსტაკოვიჩის შესახებ, რომლის ხელნაწერიც სავარაუდოდ მას მატარებელში მოჰპარეს. მწერლის უკანასკნელი ნაშრომია პიესა „ვალპურგის ღამე“, რომელიც მან სიკვდილამდე დაწერა. აგრეთვე იგი წერდა პიესას ფანი კაპლანის შესახებ, რომლის დასრულებაც ვერ მოასწრო.
რესურსები ინტერნეტში
Москва—Петушки , რუსული საიტი, რომელიც ეროფეევის შემოქმედებას ეძღვნება
Documentary on Venedikt Yerofeyev by Pawel Pawlikowski
Walpurgis Night, or "The Steps of the Commander"
სქოლიო
საბჭოთა დისიდენტები
XX საუკუნის რუსი მწერლები
პოსტმოდერნისტი მწერლები
საბჭოთა რომანისტები
რუსი მამაკაცი რომანისტები
XX საუკუნის რუსი მამაკაცი მწერლები
საბჭოთა მამაკაცი მწერლები
წინაწარმეტყველება მალაქიასი

წინაწარმეტყველება მალაქიასი (‎‎) — ძველი აღთქმის ერთ-ერთი წიგნი.
მალაქიას მიერ დამაჯერებელი ტონით დაწერილი ებრაული წერილების ეს ბოლო წიგნი ღვთის შთაგონებით დაწერილ წინასწარმეტყველებას შეიცავს. მალაქიას წინასწარმეტყველური სიტყვების გათვალისწინება გვეხმარება, რომ მოვემზადოთ „ღმეღთის დიდი და შიშის მომგვრელი“ დღისთვის, როდესაც თანამედროვე ბოროტი ქვეყნიერება მოისპობა.
ლიტერატურა
„ქრისტიანობის ლექსიკონი“ (პიერო პეტროზილო), თბილისი, სულხან-საბა ორბელიანის სასწავლო უნივერსიტეტის გამომცემლობა, 2011 წელი.
რესურსები ინტერნეტში
ძველი აღთქმის წიგნები
ძველი აღთქმა, მცხეთური ხელნაწერის მიხედვით
ძველი აღთქმის წიგნები
აზერბაიჯანის დიპლომატიური აკადემია

აზერბაიჯანის დიპლომატიური აკადემია ან ADA-ს უნივერსიტეტი — აზერბაიჯანის რესპუბლიკის უმაღლესი სასწავლო დაწესებულება. უნივერსიტეტის რექტორი - ჰაფიზ ფაშაევია.
ისტორია
დიპლომატიური აკადემია დაარსდა 2006 წლის 15 დეკემბერს აზერბაიჯანის საგარეო საქმეთა სამინისტროსთან. აზერბაიჯანის რესპუბლიკის პრეზიდენტის ბრძანებით 2014 წლის 13 იანვრიდან აზერბაიჯანის საგარეო საქმეთა სამინისტროსთან და აზერბაიჯანის საინფორმაციო ტექნოლოგიების უნივერსიტეტის დიპლომატიური აკადემიის საფუძველზე შეიქმნა უნივერსიტეტი ADA.
აზერბაიჯანის რესპუბლიკის პრეზიდენტის ბრძანებით 2019 წლის 7 თებერვალს უნივერსიტეტის დებულებაში შეტანილ იქნა ცვლილებები, რის საფუძველზეც უნივერსიტეტმა მიიღო სახელმწიფო სასწავლებლის სტატუსი.
სტრუქტურა
ADA- ს უნივერსიტეტში, 40-ზე მეტი ქვეყნის უცხოელი სტუდენტები, როგორიცაა ავღანეთი, პაკისტანი, ცენტრალური აზიის ქვეყნები, აფრიკის ქვეყნები და ა.შ., იღებენ უმაღლეს განათლებას. ზოგიერთი უცხოელი სტუდენტი იღებს სტიპენდიასა და სახელმწიფოსგან სარგებელს.
უნივერსიტეტი გასცემს ლიუთფი ზადეს სახელობის სტიპენდიას.
საერთაშორისო ურთიერთობები
2012 წლიდან აკადემია თანამშრომლობს ჰოლანდიის მაასტრიხტის მენეჯმენტის სკოლასთან. 2013 წელს აკადემიამ და მენეჯმენტის სკოლამ წარმოადგინეს ერთობლივი ბიზნეს მენეჯმენტის პროგრამა „Executive MBA“.
რესურსები ინტერნეტში
უნივერსიტეტის ოფიციალური ვებ-გვერდი
სქოლიო
დიპლომატიური აკადემია
Bom Jesus do Sul

Bom Jesus do Sul is a municipality in the state of Paraná in the Southern Region of Brazil.
See also
List of municipalities in Paraná
References
Municipalities in Paraná
ძვ. წ. 882

ძვ. წ. 882
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ისკუჟინო (ზილაირის რაიონი)

ისკუჟინო (ზილაირის რაიონი)
ისკუჟინო — სოფელი რუსეთში, ბაშკირეთში, ზილაირის რაიონში. მიეკუთვნება კაშკაროვის სოფსაბჭოს. რაიონულ ცენტრ ზილაირიდან განლაგებულია 33 კილომეტრში, ხოლო უახლოეს რკინიგზის სადგურ სიბაიდან 82 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 183 ადამიანი. მოსახლეობის უმრავლესობას ბაშკირები შეადგენენ.
სქოლიო
ზილაირის რაიონის სოფლები
International Times

International Times — ბრიტანული ანდერგრაუნდული გაზეთი, დაარსებული 1966 წელს. მიუხედავად იმისა, რომ იგი მოგვიანებით დროებით დაიხურა, სხვადასხვა წლებში მისი ნომრები კვლავ გამოიცემოდა, ხოლო 2011 წელს გამოცემა აღდგა ვებ-ჟურნალის სახით.
გამოცემის დამაარსებლებს შორის იყვნენ ჰოპი (ჯონ ჰოპკინზი), ბარი მაილზი და სხვები. გაზეთს იმ პერიოდის ლონდონში დიდი წარმატება ხვდა წილად. მის პოპულარულ ლოგოზე გამოსახულია თედა ბარა, მუნჯი ფილმების ვარსკვლავი.
გაზეთის გაშვება მოხდა 1966 წლის 14 ოქტომბერს, როდესაც ლონდონის რაუნდჰაუსში კონცერტი პინკ ფლოიდმა გამართა. გამოცემის ინიციატივით ჩატარდა სხვა ღონისძიებები, როგორიც იყო The 14 Hour Technicolor Dream. გაზეთის ფინანსურ მხარდაჭერას ახორციელებდა სხვადასხვა პიროვნება, მაგალითად, პოლ მაკ-კარტნი.
რესურსები ინტერნეტში
ოფიციალური საიტი
არქივი
სქოლიო
საერთაშორისო გაზეთები
ბრიტანული მუსიკალური ჟურნალები
1960-იანების კონტრკულტურა